ด้วยเวลาสี่ทุ่มกว่า หลังจากออกกำลังกายเสร็จ แถวถนนหนามแดงหาของอร่อย ๆ กินยากมาก ครูเม้งเลยขับออกมาทางถนนกิ่งแก้ว-คลองขุด .. จากสี่แยกคลองขุด วิ่งฝั่งขาเข้าไป 300 เมตร ก่อนถึงหมู่บ้านณุศาสิริและปั๊มน้ำมันเอสโซ่ จะเจอร้านก๋วยเตี๋ยวโฮเด้งอยู่ซ้ายมือ ป้ายไฟสีเหลือง

ให้ลองสังเกตว่ามีรถแพง ๆ แวะเข้ามากินเรื่อย ๆ รสชาติก๋วยเตี๋ยวที่นี่ ก็เหมือนก๋วยเตี๋ยวเนื้อน้ำตกเข้ม ๆ ทั่วไป แต่ที่เด็ดของที่นี่คือ ไส้วัวที่ไม่คาว ไม่เหนียว และเนื้อเปื่อยที่เคี่ยวตุ๋นจนนุ่ม กัดขาดง่าย ไม่ติดฟัน เสียดายให้มาน้อยชิ้นจนนึกว่ากำลังกินราเมง

อีกอย่างที่อร่อยของที่นี่ คือกระเทียมเจียวที่เจียวเอง ไม่ชุ่ยเหมือยหลายเจ้าเดี๋ยวนี้ที่ซื้อจากตลาดเอา คนขายก็ใจดีให้อย่างไม่อั้นด้วยสิ
